مہیشاسر

مہیشاسُر (سنسکرت: महिषासुर) ہندو دھرم کے مطابق ایک بھینسے کی شکل اختیار کرنے والا اسُر تھا۔ ہندو متون میں اسے ایک مکار اور فریب دہندہ دیو کے طور پر پیش کیا گیا ہے جو اپنی بدکاریوں کے لیے مختلف شکلیں اختیار کرتا تھا۔ مہیشاسُر اسر رمبھا کا بیٹا اور بھینس نما دیونی مہیشی کا بھائی تھا۔ آخرکار دیوی دُرگا نے اسے اپنے ترشول (تری شاخہ برچھی) سے قتل کیا جس کے بعد دیوی کو مہیشاسُر مردنی (مہیشاسُر کا وَدھ کرنے والی) کا لقب ملا۔ مہیشاسُر کا ایک بیٹا بھی تھا جس کا نام گجاسُر تھا۔

نوراتری (نو راتوں) کا تہوار اسی مہیشاسُر اور دُرگا کے درمیان جنگ کو خراج عقیدت پیش کرتا ہے جو وجے دشمی کے دن اس کے انجام یعنی دُرگا کی فتح پر اختتام پزیر ہوتا ہے۔  کی یہ کہانی ہندو مت خصوصاً شکتی مت میں گہری علامتی اہمیت رکھتی ہے اور جنوبی و جنوب مشرقی ایشیا کے متعدد مندروں میں دیوی مہاتمیا کے متن سے اس کو پڑھا اور مَنچ پر پیش بھی کیا جاتا ہے۔

آدی شنکر کے تحریر کردہ مہیشاسُر مردنی استوتر اسی افسانوی واقعے کی یادگار ہے۔

 حوالہ جات 

زمرہ:اسور
زمرہ:ہندومت میں جانور